text: Плевен За Плевен – За 51-път бе открита новата учебна година в Спортното училище – фото-галерия
  Начало » Новини » За 51-път бе открита новата учебна година в Спортното училище – фото-галерия
  За 51-път бе открита новата учебна година в Спортното училище – фото-галерия
  03.09.2018 12:40Коментарите са изключени за За 51-път бе открита новата учебна година в Спортното училище – фото-галерия
  Днес, по вече половин-вековна традиция, бе открита новата учебна година в Спортно училище "Георги Бенковски" Плевен. Събитието уважиха главният секретар на Министерството на младежта и спорта Асен Марков, главният експерт на Министерството на младежта и спорта за Плевенска и Ловешка област Атанас Кършев, заместник-кметът по спорта на община Плевен Иван Кюлджийски, преподаватели и родители.
  Празникът започна с химна на България и тържественото изнасяне на знамето на училището. 72 новоприети ученици прекрачиха за първи път прага на СУ "Георги Бенковски". Вярвам, че във Ваше лице сме направили най-добрия избор. Вярвам, че чрез Вас ще повишим конкуренцията и ще затвърдим добрите постижения, обърна се към тях в словото си при откриването директорът на Спортната гимназия Пламен Георгиев. Той, преподавотелския състав, родителите и учениците, бяха приветствани с поздравителен адрес на министъра на младежта и спорта Красен Кралев, прочетен от госта на събитието Асен Марков, главен секретар на спортното ведомство. От името на Община Плевен и кмета Георг Спартански, екипа и учениците поздрави ресорният заместник-кмет Иван Кюлджийски.
  Тържеството продължи с демонстрации на възпитаниците на СУ "Георги Бенковски" в различните спортни дисциплини.
  #тагове: Асен Марков Атанас Кършев нова учебна година Пламен Георгиев плевен Плевен за Плевен снимки спортно ечилище